《崖州行》
清代·沈冰壶

赞皇之勋配裴度，度荐宰相才，此言殊不误。牛李之怨亦由度，黑白昭然本易悟。

珏耶嗣复耶，赞皇实救之。绹耶敏中耶，赞皇实引之。

此皆牛李党，谁言赞皇胸中城府多徇私。太原上党次第克，造膝密谋皆其力。

武宣二宗本水火，大叔得立太尉祸。崖州之变意中事，何必梦中乞哀我。

作者简介：浙江山阴人，字心玉，号梅史。岁贡生。乾隆元年举鸿博。喜博览，精熟子史，尤谙明朝轶事。作诗善论古。有《古调独弹集》、《抗言在昔集》。